**NATJEČAJ**

**za odabir sudionika mobilnosti nastavnog osoblja Srednje škole Koprivnica**

**u sklopu ERASMUS+ akreditacije u općem obrazovanju**

**TRAŽI SE:**

* Nastavnici i stručni suradnici koji će sudjelovati u stručnom osposobljavanju na strukturiranim tečajevima ili praćenju rada u inozemstvu i provesti mobilnosti do kraja šk. godine 2025. iz područja:
	+ IT (medijska i digitalna pismenost, „cyber bulling“, umjetna inteligencija)
	+ NOVE METODE POUČAVANJA (međupredmetna povezanost, nove strategije u poučavanju STEMA, gemifikacija, aktivnosti na otvorenom, pedagogija u prirodi).

**UVJETI PRIJAVE:**

* zaposlenik/ca Srednje škole Koprivnica
* poznavanje engleskoga jezika
* ispuniti **motivacijsko pismo i anketni** **upitnik do 17. 1. 2025.**
	+ poveznica na anketni upitnik <https://forms.gle/QJ8w4VnGX4TqSiRr5>
	+ (motivacijsko pismo se popuni i pošalje u sklopu ankete)

**PROVEDBA NATJEČAJA:**

* Natječaj je otvoren od 13. do 17. siječnja 2025. godine.
* Rezultati će biti objavljeni 22. 1. 2025. na oglasnoj ploči u zbornici škole i Teamsu, a konačna ljestvica s odabranim sudionicima i na mrežnoj stranici škole, nakon žalbenog roka.
* Uvid u natječajnu dokumentaciju i rok za žalbe je 48 h od objave rezultata. Žalbe se primaju isključivo pisanim putem u uredu ravnatelja.
* Svi prikupljeni osobni podatci iz prijavne dokumentacije koristit će se isključivo u svrhu natječajnog postupka.

**NAČIN ODABIRA SUDIONIKA**

Odabir sudionika izvršiti će tročlano povjerenstvo prema odluci ravnatelja.

Plan je poslati do 4 nastavnika na strukturirane tečajeve ili do isteka novčanih sredstava.

Prednost u školskoj godini 2024./2025., a zbog **realizacije postavljenih ciljeva** imaju kandidati koji se odluče za teme iz IT područja te za zemlje održavanja tečajeva iz 2. i 3. skupine.

Povjerenstvo će formirati rang-listu prema kriterijima.

**OBAVEZE ODABRANIH KANDIDATA:**

* aktivno sudjelovati u svim fazama provođenja projekta vezano za mobilnosti (pripreme za mobilnost, samoj mobilnosti, sudjelovanje u dolaznim mobilnostima drugih partnera)
* prije provedbe mobilnosti potpisati ugovor sa SŠ Koprivnica o dodjeli financijske potpore te izraditi plan usavršavanja s koordinatorom i partnerskom ustanovom u inozemstvu
* znanja i spoznaje stečene na mobilnosti i usavršavanju podijeliti s ostalim nastavnicima na stručnim vijećima (nastavničkom, županijskom i sl.), održati radionicu za nastavnike te nova znanja primjenjivati u svom radu
* raditi na širenju rezultata projekta (pisanje izvješća, osvrta, objava za mrežnu stranicu škole i društvene mreže, novine i sl.)
* pravovremeno obavještavati Erasmus+ koordinatora o svim podacima važnima za sudjelovanje u mobilnosti
* sudionici mobilnosti su dužni ispuniti izvješća o provedenim mobilnostima
* surađivati i slagati se s ostalim sudionicima mobilnosti, truditi se, zalagati, savjesno i redovito ispunjavati svoje obaveze prema matičnoj i partnerskoj ustanovi
* na najbolji način predstavljati Projekt i Srednju školu Koprivnica.

**FINANCIRANJE SUDIONIKA**

Sudionicima mobilnosti biti će pokriveni troškovi putovanja, smještaja, dnevnica, kotizacija tečaja sredstvima iz dodijeljene akreditacije za projekt. Sudionici će potpisati ugovor sa SŠ Koprivnica.

**OSTALO**

Za više informacija u vezi planiranih aktivnosti svi zainteresirani mogu se obratiti koordinatorici Mariji Gabelica i putem e – maila, marijicag@hotmail.com ili Ireni Nevjestić na mail irenadjordan@gmail.com.

RAVNATELJ ŠKOLE: